wickkiey/tamil-wikipedia-chunked huggingface dataset:
# எக்ஸ் சாளர அமைப்பு

## வரலாறு

### எம்ஐடி எக்ஸ் கூட்டமைப்பு மற்றும் எக்ஸ் கூட்டமைப்பு, இங்க்.

1987ஆம் வருடம், எக்ஸ்11 பெற்ற வெற்றி தெளிவாகப் புலப்படத் துவங்கியவுடன், எக்ஸின் நிர்வாகத்தைத் துறப்பதற்கு எம்ஐடி விரும்பியது; ஆயினும், 1987வது வருடம் ஜூன் மாதம் 9 வர்த்தகர்களுடன் நடைபெற்ற ஒரு சந்திப்பில், வர்த்தகத்தில் எக்ஸ் சிறு சிறு கூறுகளாய் பிரிக்கப்படாமல் தடுக்க ஒரு நடுநிலையான குழு தேவை என நம்புவதாக எம்ஐடியிடம் அந்த வர்த்தகர்கள் கூறினர். 1988வது வருடம் ஜனவரி மாதம், லாப நோக்கற்ற ஒரு விற்பனைக் குழுவாக *எம்ஐடி எக்ஸ் கூட்டமைப்பு* உருவாக்கப்பட்டது. வர்த்தகத்திலும் கல்வியிலும் அக்கறை கொண்ட ஒரு நடுநிலையான சூழலில் எக்ஸின் வருங்கால வளர்ச்சியை வழிநடத்த ஸ்கீஃப்லர் இயக்குநராக நியமிக்கப்பட்டார். 1988வது வருடம் ஜனவரி மாதம், ஜிம் ஃபுல்டன் மற்றும் 1988வது வருடம் மார்ச் மாதம் கெய்த் பாக்கார்ட் ஆகியோர் மூத்த உருவாக்குனர்களாக இணைந்தனர். ஜிம் எக்ஸ்லிப் எழுத்துருக்கள், சாளர நிர்வாகிகள் மற்றும் பயன்பாடுகளையும், கெய்த் சேவையக மறு நிறைவேற்றத்தையும் குவி மையப்படுத்தும் பணிகளை மேற்கொண்டனர்.  
அந்த ஆண்டின் இறுதியில் டொன்னா கன்வர்ஸ், க்ரிஸ் டி. பீட்டர்சன் மற்றும் ஸ்டீஃபன் கில்டியா ஆகியோர் எம்ஐடி ப்ராஜெக்ட் அதீனாவின் ரால்ஃப் ஸ்விக்குடன் நெருக்கமாகப் பணியாற்றி, கருவித்தொகுப்புகள் மற்றும் நிரல் பலகை இணைப்புகள் ஆகியவற்றில் கவனம் செலுத்தலாயினர்.  
எம்ஐடி எக்ஸ் கூட்டமைப்பு எக்ஸ்11க்கான குறிப்பிடத்தக்க பல்வேறு திருத்தங்களை தயாரித்தது. இதில்
முதலாவது (வெளியீடு 2 - எக்ஸ்11ஆர்2) 1988வது வருடம் ஃபிப்ரவரி மாதம் தயாரிக்கப்பட்டது. பிஇஎக்ஸ் மற்றும் எக்ஸ்113டி செயற்பாடுகளில் பணி புரிய 1991வது வருடம் ஜனவரி மாதம் ஜே ஹெர்ஷ் பணியில் சேர்ந்தார். ரால்ஃப் மோர் (இவர் பிஇஎக்ஸிலும் பணியாற்றினார்) மற்றும் டேவ் ஸ்டெர்ன்லிக்ட் ஆகியோரும் இவரைப் பின்தொடர்ந்தனர். 1993வது வருடம், எம்ஐடி எக்ஸ் கூட்டமைப்பு, எம்ஐடியிலிருந்து விலகிச்செல்லத் தயாரானதால், ஆர். கெய்ரி கேட்பில், கால்ப் கெய்த்லி, மற்றும் டேவிட் விக்கின்ஸ் ஆகியோர் பணியாளர்களுடன் சேர்ந்தனர்.  
1993வது வருடம், எக்ஸ் கன்சார்டியம், இங்க். (இலாப நோக்கற்ற நிறுவனம்), எம்ஐடி எக்ஸ் கூட்டமைப்பின் வாரிசாக உருவாகியது. இது, 1994வது வருடம் மே மாதம், எக்ஸ்11ஆர்6-ஐ வெளியிட்டது. 1995வது வருடம், யூனிக்ஸ் அமைப்பிற்கான மோடிஃப் கருவித்தொகுப்பு மற்றும் பொது மேசைத்தளச் சூழல் ஆகிய இரண்டின் மேம்பாட்டிலும் இது ஈடுபடலானது.  
இறுதித் திருத்தமான எக்ஸ்11ஆர்6.3 என்பதை உருவாக்கி, அதன் மூலம் அதன் வணிக ரீதியான மேம்பாட்டின் அதிகரிக்கும் செல்வாக்கிற்கான சாசனத்தையும் உருவாக்கிய பின், 1986வது வருட முடிவில் எக்ஸ் கூட்டமைப்பு கலைக்கப்பட்டது.
# எக்ஸ் சாளர அமைப்பு

## வரலாறு

### தி ஓபன் க்ரூப்

ஓபன் சாஃப்ட்வேர் ஃபௌண்டேஷன் மற்றும் எக்ஸ்/ஓபன் ஆகியவை இணைக்கப்பட்டு, 1996வது வருடத் தொடக்கத்தில் தோன்றிய ஒரு வர்த்தக குழுவான தி ஓபன் க்ரூப்பிடம், 1997வது வருடம் ஜனவரி மாதம் எக்ஸ் கூட்டமைப்பு எக்ஸின் நிர்வாகத்தை அளித்தது.  
1998வது ஆண்டின் துவக்கத்தில் தி ஓபன் க்ரூப் எக்ஸ்11ஆர்6.4 என்பதனை வெளியிட்டது. எக்ஸின் வளர்ச்சிக்கு நிதியளிப்பதாக தி ஓபன் க்ரூப் உறுதிப்படுத்தியதால், சர்ச்சைக்குள்ளாகும் வண்ணம், எக்ஸ்11ஆர்6.4 ஒரு மரபாகக் கடைப்பிடிக்கப்பட்டு வந்த தாராளமயமான உரிம கால அளவிலிருந்து விலகியது. இது (எக்ஸ்ஃப்ரீ86 போன்ற) பல பணித்திட்டங்களாலும், ஏன் சில வணிக ரீதியான வர்த்தகர்களாலும் கூட, ஏற்றுக் கொள்ளப்படுவதை, இப் புதிய நிபந்தனைகள் தடுத்திருக்கக் கூடும்  
எக்ஸ்ஃப்ரீ86 பிளவுபட ஆயத்தமானதாக தோன்றிய பிறகு, தி ஓபன் க்ரூப் 1998வது வருடம் செப்டம்பர் மாதம் மரபுவழி உரிமத்தின் கீழ் எக்ஸ்11ஆர்6.4-ன் உரிமத்தை புதுப்பித்தது.  
தி ஓபன் க்ரூப்பின் கடைசி வெளியீடாக எக்ஸ்11ஆர்6.4 3வது துண்டு வெளி வந்தது.
# எக்ஸ் சாளர அமைப்பு

## வரலாறு

### எக்ஸ்.ஓஆர்ஜி மற்றும் எக்ஸ்ஃப்ரீ86

1991வது வருடம் எக்ஸ்11ஆர்5-ஐ உள்ளடக்கியிருந்த ஐபிஎம் பிசி இசைவுகளுக்கான எக்ஸ்386 சேவையகத்தில் தோற்றுவாய் கொண்டு, 1992வது வருடம் எக்ஸ்ஃப்ரீ86 தோன்றியது. இது தாமஸ் ரோயல் மற்றும் மார்க் டபிள்யு. ஸ்னிடிலியால் எழுதப்பட்டு ஸ்னிடிலி வரைவியல் அறிவுரைச் சேவைகளால் (ஸ்னிடிலி க்ராஃபிக்ஸ் கன்சல்டிங் சர்வீஸஸ் (எஸ்ஜிசிஎஸ்)) எம்ஐடி எக்ஸ் கூட்டமைப்பிற்கு நன்கொடையாக வழங்கப்பட்டது. காலப்போக்கில், எக்ஸின் ஒரே ஒரு துறையிலிருந்து எக்ஸ்ஃப்ரீ86 பரிணாமம் பெற்று, மிகவும் பிரபலமான ஒரு செயற்திட்டமாகவும், எக்ஸின் மேம்பாட்டின் *மெய்யான* மேற்பார்வையாளராகாவும் உருவெடுத்தது. எக்ஸ் கூட்டமைப்பு கலைக்கப்பட்டு விட்டதனால், தொழில்நுட்பம் சார்ந்த பெரும்பாலான கண்டுபிடிப்புகள் எக்ஸ்ஃப்ரீ86-ல் நிறைவேறலாயின. 1999வது வருடம், எக்ஸ்.ஓஆர்ஜியில் கௌரவ (பணம் பெறாத) உறுப்பினராக, எக்ஸ்ஃப்ரீ86 குழு இணைந்து, லினக்ஸுடன் எக்ஸ்ஃப்ரீ86யைப் பயன்படுத்த விருப்பமும் மற்றும் மிகவும் பிரபலமான எக்ஸ் பதிப்பு என்னும் அதன் நிலையில் ஆர்வமும் கொண்டிருந்த பல்வேறு வன்பொருள் தயாரிப்பு நிறுவனங்களால் ஊக்குவிக்கப்பட்டது.  
2003வது வருட வாக்கில், லினக்ஸின் (எக்ஸின் நிறுவப்பட்ட அடிப்படை) நன்மதிப்பு பாய்ச்சலான வேகம் கொண்டு உயர்ந்து வருகையில், எக்ஸ்.ஓஆர்ஜியின் செயலற்றிருப்பதான நிலை கொண்டு, பெரும்பாலும் எக்ஸ்ஃப்ரீ86க்கு உள்ளாகவே அதன் செயல் மேம்பாடுகள் நடைபெறலாயின.  
இருப்பினும், எக்ஸ்ஃப்ரீ86க்கு உள்ளாகவே குறிப்பிடும் அளவில் கருத்து வேறுபாடுகள் தோன்றின. தோற்றுவாய்க் குறியீடு கிடைக்கப்பெறும் கதீட்ரல் மாதிரி என்பதாக எக்ஸ்ஃப்ரீ86 செயல்திட்டம் பெரிதும் உளரப்பட்டதால், அதன் திட்டப்பணி அவதியுறலானது. சிவிஎஸ் உறுதிபடுத்தப்பட்ட அணுகுமுறையை உருவாக்குனர்கள் பெற இயலாதது மட்டும் அல்லாது, பல்வகைத் துண்டு இணைப்புகளையும் பராமரிக்கும் அவசியம் ஏற்படலாயிற்று. அசல் எம்ஐடி கூட்டமைப்பு கலைக்கப்பட்ட பிறகு, எக்ஸ்ஃப்ரீ86 உடன் இணைந்திருந்த கெய்த் பேக்கார்டை, 2003வது வருடம் மார்ச் மாதம் எக்ஸ்ஃப்ரீ86 நிறுவனம், குறிப்பிடத்தக்க அளவு விரோத உணர்வுடன் நீக்கியது.  
எக்ஸ்.ஓஆர்ஜி மற்றும் எக்ஸ்ஃப்ரீ86, எக்ஸின் மேம்பாடு பராமரிக்கப்படுவதற்குப் பொருத்தமான ஒரு மறு சீரமைப்பு முறைமையைப் பற்றி விவாதிக்கத் துவங்கின. குறைந்தபட்சம் 2000வது வருடத்திலிருந்தே ஒரு சுய மேம்பாட்டு மாதிரிப் படிவ உருவாக்கத்திற்காக, ஜிம் கெட்டிஸ் முகவும் முயன்று கொண்டிருந்தார். சுய மேம்பாட்டுடன், திறன் மிக்க அளவில் எக்ஸினை ஆளுகை செய்வதற்குத் தேவையானவற்றைப் பற்றி, கெட்டிஸ், பாக்கார்ட் மற்றும் பலர் விபரமாக விவாதிக்கத் துவங்கினர்.  
இறுதியாக, எக்ஸ்11ஆர்6.4 உரிமம் தொடர்பான சச்சரவின் ஒரு எதிரொலியாக, எக்ஸைச் சார்ந்திருந்த பல செயல்திட்டங்களால் ஒத்துக்கொள்ளப்படாததாக அறியப்பட்ட மற்றும் மிகுந்த கட்டுப்பாட்டுகளுக்குட்பட்ட உரிமத்தின் கீழ் 2004வது வருடம் ஃபிப்ரவரி மாதம் 4.4 பதிப்பை எக்ஸ்ஃப்ரீ86 வெளியிட்டது. உரிமத்தின் சேர்க்கப்பட்ட ஷரத்தானது, ஃப்ரீ சாஃப்ட்வேர் நிறுவனம் மற்றும் டெபியன் ஆகியவற்றால் ஜிஎன்யு பொது மக்கள் உரிமத்துடன் ஒத்துவராததாக உணரப்பட்ட, அசலான பிஎஸ்டி உரிமத்தின் விளம்பர ஷரத்தினை அடிப்படையாகக் கொண்டு அமைக்கப்பட்டது. மற்ற குழுக்கள், அசல் எக்ஸின் மெய்ப்பொருளுக்கு எதிரானதாக இதைக் கண்டன. உதாரணமாக, உரிமம் பற்றிய பிரச்சினைகளை மேற்கோள் காட்டி எக்ஸ்ஃப்ரீ86ஐ பிரிக்கப்போவதாக ஓபன்பிஎஸ்டியின் தியோ டி ராட், அச்சுறுத்தினார். மாற்றங்களைக் கொண்டுவருவதில் இருந்து வந்த பிரச்சினைகளுடன், உரிமம் தொடர்பான பிரச்சினையும் சேர்ந்ததால், பிளவு ஏற்படுவதற்கான நேரம் வந்துவிட்டதாகவே பலரும் உணர்ந்தனர்.
# எக்ஸ் சாளர அமைப்பு

## வரலாறு

### எக்ஸ்.ஓஆர்ஜி நிறுவனம்

2004வது வருடத்தின் துவக்கத்தில், எக்ஸ்.ஓஆர்ஜி மற்றும் ஃப்ரீடெஸ்க்டாப்.ஓஆர்ஜி ஆகிய நிறுவனங்களிலிர்ந்து பலர் வெளிவந்து, எக்ஸ்.ஓஆர்ஜி நிறுவனம் என்பதைத் துவங்கினர். <tt>எக்ஸ்.ஓஆர்ஜி</tt> என்னும் களப் பெயர் உரிமையை தி ஓபன் க்ரூப் அளித்தது.  
இது எக்ஸின் ஆளுகையில் ஒரு தீவிரமான மாற்றத்தைக் குறிப்பதானது. ஆயினும், 1988வது ஆண்டு துவங்கி எக்ஸின் நிர்வாகம் (முந்தைய எக்ஸ்.ஓஆர்ஜியையும் உள்ளிட்டு) வர்த்தக நிறுவனமாகவே இருந்து வந்தது. இந்த நிறுவனமானது மென்பொருள் உருவாக்குனர்களால் வழி நடத்தப்பட்டு, வெளிப்பபுறமிருந்து ஈடுபாட்டைச் சார்ந்திருப்பதான,கடைத்தெரு உரு மாதிரியின் அடிப்படையில் சமூக வளர்ச்சியைப் பயன்படுத்தலானது.  
இதில் தனி நபர்கள் உறுப்பினராவது அனுமதிக்கப்பட்டனர். மற்றும் நிறுவனம் அல்லது குழுமங்களுக்கு புரவலர் என்னும் தகுதி அனுமதிக்கப்பட்டது.
தற்சமயம், ஹ்யூலெட் பாக்கார்ட் மற்றும் சன் மைக்ரோசிஸ்டம்ஸ் போன்ற பல பெரிய நிறுவனங்கள் எக்ஸ்.ஓஆர்ஜி நிறுவனத்திற்கு ஆதரவு அளித்து வருகின்றன.  
இந்த நிறுவனமானது, எக்ஸின் வளர்ச்சியில் மேம்போக்கான ஒரு பங்கையே கொண்டுள்ளது. குழுவின் உறுப்பினர்களிடையே தோராயமான கருத்து ஒருமைப்பாட்டை அடைந்து அதன் அடிப்படையிலேயை தொழில்நுட்பம் தொடர்பான முடிவுகள் எடுக்கப்படுகின்றன. தொழில்நுட்பம் தொடர்பான முடிவுகள் இயக்குனர்கள் குழுவால் எடுக்கப்படுவதில்லை. சொல்லப்போனால், தொழில்நுட்ப ரீதியாக ஊடுருவாத தன்மை கொண்ட ஜிஎன்ஓஎம்இ நிறுவனம் என்பதன் மாதிரியை அடிப்படையாகக் கொண்டே இவை எடுக்கப்படுகின்றன.
இந்த நிறுவனம் உருவாக்குனர் எவரையும் பணியில் நியமிப்பதில்லை.  
2004வது வருடம் ஏப்ரல் மாதம், எக்ஸ்ஃப்ரீ86 4.4ஆர்சி2 மற்றும் எக்ஸ்11ஆர்6.6 ஆகியவற்றின் மாற்றங்கள் ஒன்றுசேர்க்கப்பட்டதன் அடிப்படையில், எக்ஸ்.ஓஆர்ஜி சேவையகமான எக்ஸ்11ஆர்6.7 என்பதை இந்த நிறுவனம் வெளியிட்டது. கெட்டிஸ் மற்றும் பேக்கர்ட் ஆகியோர் பழைய உரிமத்தின் பேரில் கடைசிப் பதிப்பினை கொண்டு வந்திருந்தனர். சுய வளர்ச்சி மாதிரியின் பங்கைக் குறிப்பிட்டு, ஜிபிஎல் பொருத்தத்தைத் தக்க வைத்துக் கொண்டதன் மூலம், பழைய எக்ஸ்ஃப்ரீ86-இன் உருவாக்குனர்களை குழுமத்திற்குக் கொண்டு வந்தனர். எக்ஸ்.ஓஆர்ஜி எக்ஸ் ஆவண வழி உரிமை பெற்ற பயனர்களுக்காக ஒன்றாக அமைந்த மூல விளக்கப்படமான 11ஆர்6.9 என்பதனை வெளியிட்டது. அதே மூலக் குறியீடு தனித்தனியான பாகங்களாகப் பிரிக்கப்பட்டு, ஒவ்வொன்றும் தனி செயல்திட்டமாகப் பராமரிக்கப்படுகிறது. 7.0 வெளியிடப்பட்டு சுமார் நான்கு மாதங்களுக்குப் பிறகு 2006வது வருடம் மே மாதம் 22ம் தேதி குறிப்பிடப்பட வேண்டிய மேம்பாட்டு அம்சங்களுடன் எக்ஸ்11ஆர்7.2 என்பதை இந்த நிறுவனம் வெளியிட்டது.  
மற்றொரு புறம், இன்னமும் எக்ஸ்ஃப்ரீ86 என்பதானது மிகவும் மெதுவாக மேம்படுத்தப்பட்டு வருகிறது. 2008வது வருடம் டிசம்பர் மாதம் 15ம் தேதி, இதன் 4.8.0 பதிப்பு வெளியிடப்பட்டது.
# எக்ஸ் சாளர அமைப்பு

## எதிர்காலத் திசையிலக்குகள்

எக்ஸின் முதன்மை மேம்பாட்டுப் பணி, எக்ஸ்.ஓஆர்ஜி நிறுவனம் மற்றும் ஃப்ரீடெஸ்க்டாப்.ஓஆர்ஜி ஆகியவற்றுடன் இணைந்து, மீண்டும் முன்னேறத் துவங்கியுள்ளது. வணிகர்கள் பொருட்களை உருவாக்குவதற்குத் தேவையான அடிப்படைகளாக மட்டும் அல்லாது, இதன் தற்போதைய மற்றும் எதிர்காலப் பதிப்புக்களை முழுமையான பயன்பாடு கொண்ட பொருட்களாக வெளியிடுவதற்கான நோக்கத்தை இதன் உருவாக்குனர்கள் கொண்டுள்ளனர்.  
வன்பொருள் மற்றும் இயக்க அமைப்புகளுக்களின் சுயதேவைகளை பூர்த்திசெய்யப் போதுமான பிணைப்புகளை அடைய, முப்பரிமாண வன்பொருளைப் பயன்படுத்துவதன் மூலம், நேரடி மீள்தருகை உள்கட்டமைப்பின் (டைரக்ட் ரெண்டரிங் இன்ஃப்ராஸ்ட்ரக்சர்-டிஆர்ஐ) மூலம், ஒளிக்காட்சி வன்பொருளை அணுக எக்ஸ்.ஓஆர்ஜி திட்டமிட்டுள்ளது.  
முதன் முதலான டிஆர்ஐ, எக்ஸ்ஃப்ரீ86, பதிப்பு 4.0 என்பதில் தோன்றியது; பிறகு எக்ஸ்11ஆர்6.7 மற்றும் அதற்கு பின்னர் வந்த பதிப்புகளில் நிலையாக அமையலானது. திறனுற்ற வகையில் வன்பொருளைக் கையாளுவதற்காகப் பல இயக்க அமைப்புகளும் கருமூலப் பகுதிக்கான ஆதரவை அளிக்கத் துவங்கியுள்ளன.
# எக்ஸ் சாளர அமைப்பு

## இடுபெயர்த் தொகுதி

கணிப்பொறி வர்த்தகத்தில் உள்ளோர், "எக்ஸ் விண்டோ சிஸ்டம்" என்னும் சொற்றொடரைப் பொதுவாக "எக்ஸ் விண்டோ', "எக்ஸ்11" (1987வது வருடத்திலிருந்து உபயோகத்தில் இருந்து வரும் பதிப்பு 11) அல்லது "எக்ஸ்" என்று குறுக்கிக் கூறுகின்றனர். "எக்ஸ்-விண்டோஸ்" ("மைக்ரோசாஃப்ட் விண்டோஸின் வகையில்) என்னும் சொல்லானது, எக்ஸின் வரலாற்றில் துவக்கத்திலிருந்தே பொதுவாக பயன்பாட்டிலிருப்பினும், அதிகாரப்பூர்வமாக அது ஏற்புடைமை பெறவில்லை. மேலும் இது *யூனிக்ஸ்-வெறுப்பாளர்களின் கையேடு* போன்ற புத்தகங்களுக்காக இலக்கிய வாடை கொண்டு பயன்படுத்தப்படுவதானது.
# எக்ஸ் சாளர அமைப்பு

## வெளியீட்டு வரலாறு

### இனிவரும் வெளியீடுகள்

| பதிப்பு | வெளியிடப்பட்ட தேதி | திட்டமிடப்பட்டுள்ள மிக முக்கியமான மாற்றங்கள் |  |
| --- | --- | --- | --- |
| *எக்ஸ்11ஆர்7.6* | அக்டோபர் 2010 | எக்ஸ்ஐ3 மற்றும் எக்ஸ்கேபி 2, சாத்தியமான எக்ஸ்சிபி தேவை, எக்ஸ் சேவையகம் 1.9 | } |
# தாமஸ் கிரான்மர்

**தாமஸ் கிரான்மர்** (*Thomas Cranmer*; 2 சூலை 1489 – 21 மார்ச் 1556) ஆங்கிலேய மத சீர்திருத்தத்தின் தலைவர் மற்றும் பின்-சீர்திருத்திய இங்கிலாந்து திருச்சபையின் முதலாம் பேராயர் ஆவார். இவர் இங்கிலாந்தின் எட்டாம் ஹென்றி மற்றும் இங்கிலாந்தின் ஆறாம் எட்வர்டின் ஆட்சிக்காலத்தில் வாழ்ந்துவந்தார். ஆரகானின் கதெரீனிடமிருந்து மன்னர் என்றி விவாகரத்து செய்ய உதவினார், இது உரோமைத் திருச்சபையிலிருந்து இங்கிலாந்தைப் பிரித்தது. இதற்பின் கிரான்மரும் தாமசு குரொம்வெல்லும் இணைந்து 'ராயல் சுப்ரீமசி' எனபடும் அறிக்கையை செயலப்படுத்தினார். இதன்கீழ் அரசர் அல்லது அரசியாரே திருச்சபையின் தலைவராவார்.  
இவர் கான்டர்பரியின் பேராயராகப் பணியாற்றிய காலத்தில் இங்கிலாந்து திருச்சபையின் போதனையை சீர்திருத்தினார். இவரே இங்கிலாந்து திருச்சபை, ஆங்கிலிக்க ஒன்றியம் மற்றும் அதில் இணைந்துள்ள வெவ்வேரு திருச்சபைகளின் கொள்கை ம்ற்றும் போதனையின் தந்தை எனக் கூறலாம்.  
எனினும், என்றியின் ஆட்சியில் இவர் தீவிரமாக எந்த மாற்றங்களையும் செயல்படுத்தவில்லை. எட்வர்டின் ஆட்சியில் இவர் தீவிரமாக இங்கிலாந்தை உரோமைத் திருச்சபையிலிருந்து மாற்றினார். முதலில் இவர் தனது "பொது ஜெப புத்தகம்" (*புக் ஒஃப் காமன் பிரேயர்*) எனும் புத்தகத்தை வெளியிட்டார். இதில் இங்கிலாந்து திருச்சபையின் முழு புதிய வழிபாட்டை போதித்தார். அதுமட்டுமல்லாமல் சமயகுருமாரின் பாலிய விட்டொழிப்பு, திருவிருந்து, வழிபாட்டில் படிமங்களின் பங்கு, மற்றும் தூயர்களுக்கு ஜெபம் செலுத்துவதைக்குறித்து இதில் குறிப்பிடுகிறார்.  
இங்கிலாந்தின் முதலாம் மரியாள், ஒரு கத்தோலிக்க அரசி, ஆட்சிக்கு வந்தபொழுது இவர் உயிருடன் எரிக்கப்பட்டார். எனினும், இவரது 'புக் ஒஃப் காமன் ப்ரெயர்' மற்றும் அதிலிருந்து எடுக்கப்பட்ட 39-கட்டுரைகள் இன்னும் வாழ்கிறது.
# இங்கிலாந்தின் எட்டாம் ஹென்றி

இங்கிலாந்தின் **எட்டாம் ஹென்றி** (*Henry VIII* ஜூன் 28, 1491 – ஜனவரி 28, 1547), 21 ஏப்ரல் 1509-இலிருந்து தனது இறப்பு வரை இங்கிலாந்தின் அரசராக இருந்தவர். அயர்லாந்தின் அரசராகவும் இருந்தவர், பின்னர் பிரான்ஸ் இராச்சியத்துக்கு உரிமையும் கோரினார். தனது தந்தை இங்கிலாந்தின் ஏழாம் ஹென்றியின் பின், டியுடர் குலத்தின் இரண்டாம் அரசர் இவர். ஆங்கிலேய மன்னராட்சி வரலாற்றில் எட்டாம் ஹென்றி மிகப் பெரிய புள்ளியாக விளங்கினார்  
ஆறு முறை மணந்ததற்காக மட்டுமன்றி அவர் இங்கிலாந்து திருச்சபையை காத்தோலிக்க திருச்சபையிலிருந்து பிரித்து இங்கிலாந்து வரலாற்றில் அவர் முத்திரை பதித்துள்ளார். திருத்தந்தையின் தலைமையில் இங்கிலாந்தில் இயங்கிய திருச்சபையை ஹென்றி தன் கட்டுப்பாட்டுக்குள் கொண்டுவந்து தன்னைத் தானே அதன் தலைவராக அறிவித்தார். அதோடு, இங்கிலாந்தில் உள்ள அத்தனை காத்தோலிக்க துறவு மடங்களை அடியோடு ஓழித்தார். மேலும் அவர் ஆலய வழிபாட்டு முறைகளை மாற்றி அமைத்தார். இவை யாவும் செயவதர்கு முன்பு அவர் ஒரு தீவிர காத்தோலிகர் என்பது குறிக்கத்தக்கது;  
எட்டாம் ஹென்றியைப் பற்றிய வரலாற்றுச் சான்றுகள் அவர் ரம்யமான, வசீகரமான, கம்பீரமான தோற்றம் கொண்டவராக வர்ணிக்கின்றன.சர்வாதிகாரியாக அவர் இங்கிலாந்தை ஆண்டர்; அப்படிப்பட்ட ஆட்சியை நடத்திய கடைசி மன்னராக இதுவரை இருக்கக் கூடும்.  
தனது அகம்பாவத்திற்காக மட்டுமின்றி தனக்கு ஒரு ஆண் வாரிசு வேண்டும் என்பதற்காகவும் அவர் ஆறுமுறை மணந்துகொண்டார். தனது நாட்டை ஆட்சி செய்ய ஒரு பெண்ணுக்கு போதிய வலிமை இல்லை என்று உறுதியாக் நம்பினார். இருப்பினும் இருதிவரை அவருக்கு ஆண்வாரிசு பிறக்கவில்லை. ஆறு திருமணங்கள் புரிந்ததோடு அவர் புரடஸ்தந்தம் இங்கிலாந்தின் தேசிய மதமாகுவதற்கு மறைமுகக் காரணமாகவும் இருந்ததால் அவர் இன்றும் ஆங்கில உலகத்தில் பேசப்பட்டு வருகிறார். அவரது வாழ்க்கையின் பிற்பகுதியில் பார்ப்போருக்கு அறுவறுப்பை அள்ளி வீசும் அளவிற்கு பருமனாக வளர்ந்தார்; பல்வேறு நோய்களால் பாதிக்கப்பட்டார். ஆணவக்காரன்,பைத்தியக்காரன், காமவெறியன், ஈரமற்றவன், கொடுங்கோலன், தாழ்வு மனப்பான்மை கொண்டவன் என்று பலர் அவரைப்பற்றி தூற்றினர்.  
ஆறு பெண்களை ஒன்றன் பின் ஒன்றாக மணந்துகொண்டது, அவர்களில் இரவரின் தலையை வெட்டி மரண தண்டனை கொடுத்தது, ஆகிய அவரது செயல்களை ஒட்டி பல புதின புத்தகங்கள், நாடகங்கள், திரைப்படங்கள், தொலைக்காட்சி நிகழ்ச்சிகள் ஆகியவை படைக்கப்பட்டிருக்கின்றன. இவற்றில் மூலம் எட்டாம் ஹென்றி இன்றும் சாதாரண ஆங்கிலேய மக்களிடையே ஒரு பிரபல வரலாற்று நபராகப் பேசப்படுகிறார்.
# இங்கிலாந்தின் எட்டாம் ஹென்றி

## இளமைப் பருவம்: 1491–1509

க்ரீன்விச் அரண்மனையில் ஏழாம் ஹென்றிக்கும் யோர்க் கோமகள் எலிஸபெத்துக்கும் மூன்றாவது குழந்தையாகப் பிறந்தார். அவரோடு பிறந்த ஆறு குழந்தைகளில் மூன்று மட்டுமே குழ்ந்தை பருவத்தைத் தாண்டி வாழ்ந்தன. வாழ்ந்தவை: வேல்ஸ் யுவராஜன் ஆர்த்தர், மார்கரெட், மேரி ஆகியோர்.
மடிந்தவை: எலிஸபெத், எட்மன், கெத்தரின் ஆகியோர்.  
1493 ஆம் ஆண்டில், இரண்டு வயதிலே டோவர் கோட்டையின் தலைவர் பதவியும் சிங்க் துறைமுகத்தின் பாதுகாவல நாயகராக( Lord Warden of the Cinque Ports) பதவியும் இவருக்கு வழங்கப்பட்டது.1494 ஆம் ஆண்டில் மூன்று வயதான இவன் இயோர்க் கோமானாக ( Duke of York) அமர்த்தப்பட்டான் .அதன் பின்பு இங்கிலாந்தின் காவலர்க்கோமானாகவும் அயர்லாந்தின் துணை முதல்வராகவும் இருந்தான். இவருக்கு பல ஆசிரியர்கள் ஆங்கிலம், பிரஞ்சு, இலத்தீன், ஸ்பேனிஷ் ஆகிய மொழிகளைக் கற்றுக்கொடுத்து இவரை அம்மொழிகளை நன்கு பேசவும் படிக்கவும் வைத்தனர்.அவரது அண்ணன் ஆர்த்தர் மன்னர் ஆவர் என்று அனைவரும் எதிர்பார்த்ததால் ஹென்றி இங்கிலாந்தின் உரோமன் காத்தோலிக்க திருச்சபை பீடத்தின் தலைமை பொறுப்பை வகிப்பார் என்று அவரது தந்தையார் திட்டமிட்டார்.பிற்காலத்தில் ஹென்றி நாட்டுக்கு மன்னராகி அதே திருச்சபையை பாப்பரசரின் கட்டுப்பாட்டிலிருந்து ( அதாவது திருப்பீடத்திலிருந்து(English: The Holy See )) வெளியேற்றி ஹென்றியின் தலைமைக்கீழ் ஒரு தனீ காத்தோலிக்க திருச்சபையை உருவாக்குவார் என்று யாருக்குத்தான் அன்று தெரிந்தது!
# இங்கிலாந்தின் எட்டாம் ஹென்றி

## இளமைப் பருவம்: 1491–1509

### ஆர்த்தரின் மரணம்

1502 ஆம் ஆண்டில் 15 வயதிலே இளவரசன் ஆர்த்தர் இயற்கை எய்தினான். அப்போது ஹென்றிக்கு பத்து வயது. ஆர்த்தரின் பட்டங்கள் அத்தனையும் ஹென்றிக்கு வழங்கப்பட்டது. ஹென்றியின் தந்தை, இங்கிலாந்திற்கும் ஸ்பேனுக்கும் உள்ள நட்பு நிலைக்கவேண்டும் என்று கருதி தன் மகன் ஹேன்றியை ஆர்த்தரின் மனைவியாய் இருந்த 'எரகோன்' கெத்தரினுக்கு மணமுடிக்க முடிவெடுத்தார் ( எரகோன் என்பது ஸ்பேனில் ஓரு மாவட்டம்). அந்தத் திருமணம் ஏழு வருடங்களுக்குப் பிறகு நடந்தது.
# துரும்பர்

**துரும்பர்** (*Thurumbar*) (**துரும்ப வண்ணார்** மற்றும் **புதிரை வண்ணார்** என்றும் அழைக்கப்படுகின்றனர்) என்பவர்கள் இலங்கையின் வடகிழக்கு பகுதியிலும், இந்திய மாநிலமான தமிழ்நாட்டிலும் காணப்படும் ஒரு தமிழ் சாதியினராவர். இவர்கள் தமிழ்நாட்டில் உள்ள பட்டியல் சாதியினரில் ஒரு பிரிவினராவர். இவர்கள் பாரம்பரியமாக சலவைத் தொழிலில் ஈடுபட்டுள்ளனர். குறிப்பாக தாழ்த்தப்பட்ட அடுக்குகளைச் சேர்ந்த சாதியினருக்கு வேலை செய்வது குறிப்பிடத்தக்கது. இவர்கள் மந்திர தந்திரங்களுக்காகவும் அறியப்படுகிறார்கள்.  
தீண்டாமையினால், இவர்களைக் "கண்ணால் பார்த்தாலே தீட்டு" என்று ஒதுக்கப்பட்டனர். இதனால் இவர்கள் இரவில் மட்டுமே வெளியில் வர அனுமதிக்கப்பட்டனர். மேலும் சிலர் தங்கள் பின்னால் ஒரு பனையோலையை இழுத்து வர வேண்டிய கட்டாயத்துக்கு ஆளாயினர். இது அவர்கள் இருக்கும் இடத்தை அறிவிப்பதற்காகவோ அல்லது பிற சாதிகளைச் சேர்ந்தவர்கள், அவர்களின் கால்தடங்களை மிதிக்காமல் தவிர்ப்பதற்காகன ஒரு நோக்கமாக இருக்கலாம் என்று ஊகிக்கப்படுகிறது.
# துரும்பர்

## சொற்பிறப்பியல்

*துரும்பர்* என்ற சொல் "கழுவுதல்" *என்று* பொருள்படும், திரும்பிகா என்ற மலையாளச் சொல்லிலிருந்து வந்ததாக இருக்கலாம். இது "வைக்கோல்" என்று பொருள்படும் *துரும்பு* என்ற தமிழ்ச் சொல்லிலிருந்தும் வந்ததாக இருக்கலாம். இவர்கள் சூனியம் வைக்கும் கலையை அறிந்திருந்தனர். மேலும் பணத்தை பெற்றுக் கொண்டு மற்றவர்களுக்கு காயமுண்டாக்கவோ அல்லது உயிரைப் போக்கவோ அதைப் பயன்படுத்தினர். மேலும் வேட்டையாடுதல்,சிலம்பம் அடித்தல் மற்றும் நையாண்டி மேளம் கலைஞர்களாகவும் விளங்கி உள்ளனர்.  
தொல்லியல் ஆய்வாளர் பொன்னம்பலம் ரகுபதியின் கூற்றுப்படி, இவர்கள் முன்பு துப்புரவு தொழிலாளிகளாக இருந்தவர்கள், பின்னர் சலவைத் தொழிலுக்கு மாறினர்.
# துரும்பர்

## பழக்கவழக்கங்கள்

இவர்களுக்கு தமிழே தாய்மொழி அவர்களில் சிலர் தெலுங்கு, மலையாளம் போன்ற மொழிகளையும் அறிந்தவர்கள். ஒவ்வொரு புதிரை வண்ணார் குடும்பக் குழுவிற்கும், ஒரு தெய்வம் உள்ளது மற்றும் பொதுவான தெய்வத்தைக் கொண்ட உறுப்பினர்கள் உறவினர்களாகக் கருதப்படுகிறார்கள். அத்தகைய உறுப்பினர்களிடையே திருமண உறவு வைத்துக்கொள்வதில்லை.
'' வீரபத்திரன் மற்றும்
குருநாதன் இவர்களின் குல தெய்வமாக கருதப்படுகிறது. மேலும் எல்லம்மா, மாரியம்மா, பெருமாள், நந்தீஸ்வரன், அய்யனாரப்பன், முனீஸ்வரன், காட்டேரி, கன்னிகாம்மா இவர்களது குடும்ப தெய்வங்கள். பெருமாளும், முருகனும் இவர்களது வட்டார தெய்வங்கள். இந்த தெய்வங்களின் தேர் திருவிழாக்களில் பங்கேற்கிறார்கள்.
# அறந்தாங்கி சட்டமன்றத் தொகுதி

**அறந்தாங்கி சட்டமன்றத் தொகுதி** (*Arantangi Assembly constituency*) புதுக்கோட்டை மாவட்டத்தின் ஒரு சட்டமன்றத் தொகுதியாகும். அறந்தாங்கி தொகுதியில் அறந்தாங்கி நகராட்சியின் 27 வார்டுகளும், ஆவுடையார்கோயில் ஊராட்சி ஒன்றியம் மற்றும் மணமேல்குடி ஊராட்சி ஒன்றியத்தின் கிராம ஊராட்சிகள் உள்ளது. மேலும், அறந்தாங்கி ஊராட்சி ஒன்றியத்தின் 20 ஊராட்சிகளும், அரிமளம் ஒன்றியத்தின் 5 ஊராட்சிகளும் உள்ளன.  
இத்தொகுதியில் முக்குலத்தோர், தேவேந்திரகுல வேளாளர், முத்தரையர், உடையார், நாடார், யாதவர், வெள்ளாளர், நகரத்தார் மற்றும் இசுலாமியர் போன்ற சமூகத்தினர் கணிசமாக உள்ளனர். இத்தொகுதியில் ஆவுடையார் கோயில் ஆத்மநாதசுவாமி கோயில் மற்றும் கோட்டைப்பட்டினத்தில் ராவுத்தர் அப்பா ஒலியுல்லா தர்ஹாவும் உள்ளது.  
கோட்டைப்பட்டினம் மற்றும் ஜெகதாப்பட்டினத்தில் விசைப்படகுகள் மூலமும் கட்டுமாவடி, புதுக்குடி, ஆர். புதுப்பட்டினம், கோடியக்கரை, முத்துக்குடா உள்ளிட்ட 32 கிராமங்களில் நாட்டுப் படகுகள் மூலம் மீனவர்கள் கடலில் மீன்பிடி தொழிலில் ஈடுபட்டுள்ளனர். மீன் ஏற்றுமதி மூலம் அன்னிய செலாவணி கிடைத்து வருகிறது.
# அறந்தாங்கி சட்டமன்றத் தொகுதி

## தொகுதியில் அடங்கும் பகுதிகள்

- மணமேல்குடி வட்டம்
- ஆவுடையார்கோயில் வட்டம், சித்திரம்பூர்
- அறந்தாங்கி வட்டம் (பகுதி)
ஆளப்பிறந்தான், மூக்குடி, ரெத்தினக்கோட்டை, மேமங்கலம், கோவில்வயல், மேலப்பட்டு, பள்ளித்திவயல், ஊரணி, ஆலங்குடி, இடையாறு, குளத்தூர், புதுவாக்கோட்டை, தர்மராஜன்வயல், கம்மங்காடு, உலகளந்தான்வயல், வீரமங்கலம், பெருநாவலூர், பஞ்சாத்தி, ஆமாஞ்சி, அல்லரைமேலவயல், குண்டகவயல், கீழச்சேரி, சிவந்தான்காடு, வேங்கூர், சீனமங்கலம், அருணாசலபுரம், கூகனூர், ராயன்வயல், தேடாக்கி, காரவயல், நாகுடி, அரியாமறைக்காடு, கனக்குடி, கீழ்குடி, ஏகணிவயல், ஏகப்பெருமாளூர், ஆடலைக்காலபைரவபுரம், காரைக்காடு, அத்தாணி, கலக்காமங்கலம், திருவாப்பாடி, ஓமக்கன்வயல், நெம்மிலிக்காடு, முன்னூத்தான்வயல், பங்கயத்தான்குடி, வெள்ளாட்டுமங்கலம், கண்டிச்சங்காடு, பிராமணவயல், சுப்பிரமணியபுரம் மற்றும் சித்தகன்னி கிராமங்கள்  
அறந்தாங்கி (நகராட்சி).
# அறந்தாங்கி சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1951 | முஹம்மது சாலிகு மரைக்காயர் | காங்கிரசு | 19064 | 52.81 | இராமசாமி தேவர் | சுயேச்சை | 15335 | 42.48 |
| 1957 | எசு. இராமசாமி தேவர் | சுயேச்சை | 17637 | 43.22 | முத்துவேல அம்பலம் | காங்கிரசு | 14633 | 35.86 |
| 1962 | ஆ. துரையரசன் | திமுக | 33781 | 55.25 | இராமநாதன் சேர்வை | காங்கிரசு | 25112 | 41.07 |
| 1967 | ஆ. துரையரசன் | திமுக | 42943 | 53.11 | கே. பி. சேர்வைக்காரர் | காங்கிரசு | 36522 | 45.17 |
| 1971 | எசு. இராமநாதன் | திமுக | 49322 | 55.81 | இராமநாதன் சேர்வைக்காரர் | நிறுவன காங்கிரசு | 37289 | 42.19 |
| 1977 | சு. திருநாவுக்கரசர் | அதிமுக | 35468 | 37.45 | பி. அப்புகுட்டி | இந்திய பொதுவுடமைக் கட்சி | 24528 | 25.90 |
| 1980 | சு. திருநாவுக்கரசர் | அதிமுக | 50792 | 49.50 | எம். மொகமது மசூத் | சுயேச்சை | 36519 | 35.59 |
| 1984 | சு. திருநாவுக்கரசர் | அதிமுக | 70101 | 62.68 | எசு. இராமநாதன் | திமுக | 40197 | 35.94 |
| 1989 | சு. திருநாவுக்கரசர் | அதிமுக (ஜெ) | 61730 | 47.58 | சண்முகசுந்தரம் | திமுக | 40027 | 30.85 |
| 1991 | சு. திருநாவுக்கரசர் | தாயக மறுமலர்ச்சி கழகம் | 73571 | 56.46 | குழ. செல்லையா | அதிமுக | 52150 | 40.02 |
| 1996 | சு. திருநாவுக்கரசர் | அதிமுக | 70260 | 50.10 | எசு. சண்முகம் | திமுக | 56028 | 39.95 |
| 2001 | பி. அரசன் | எம். ஜி. ஆர். அதிமுக | 58499 | 45.99 | எ. சந்திரசேகரன் | காங்கிரசு | 38481 | 30.25 |
| 2006 | உதயன் சண்முகம் | திமுக | 63333 | --- | ஒய். கார்த்திகேயன் | அதிமுக | 45873 | --- |
| 2011 | எம். இராஜநாயகம் | அதிமுக | 67559 | 50.10 | எசு. திருநாவுக்கரசு | காங்கிரசு | 50903 | 39.95 |
| 2016 | ஏ. இரத்தினசபாபதி | அதிமுக | 69905 | தி. இராமச்சந்திரன் | காங்கிரசு | 67614 |  |  |
| 2021 | தி. இராமச்சந்திரன் | காங்கிரசு | 60,256 | மு. இராஜநாயகம் | அதிமுக | 50,144 | } |  |  
- 1977ல் திமுகவின் எசு. இராமநாதன் 22052 (23.28%) வாக்குகள் பெற்றார்.
- 1989ல் அதிமுக (ஜா) அணியின் வெங்கடாச்சலம் 13375 (10.31%) வாக்குகள் பெற்றார்.
- 2001ல் சுயேச்சை முகமது அலி ஜின்னா 16620 (13.07%) வாக்குகள் பெற்றார்.
- 2006ல் தேமுதிகவின் முகமது அலி ஜின்னா 15347 9153 வாக்குகள் பெற்றார்.
# பூந்தமல்லி வைத்தீஸ்வரன் கோவில்

***பூந்தமல்லி வைத்தீஸ்வரன் கோவில்*** என்பது இந்தியாவின் சென்னையில் அமைந்துள்ள ஒரு இந்துக் கோயிலாகும். இது மேற்குச் சென்னையில் பூந்தமல்லியில் அமைந்துள்ள ஆயிரம் ஆண்டுகள் பழமை வாய்ந்த சிவன் கோவில் ஆகும். பூந்தமல்லி வைத்தீஸ்வரன் சிவன் கோவில் கிபி 10ஆம் நூற்றாண்டில் சோழ மன்னர்களால் கட்டப்பட்டது இந்த பூந்தமல்லி வைத்தீஸ்வரன் சிவன் கோவில்.
# பூந்தமல்லி வைத்தீஸ்வரன் கோவில்

## கோயிலின் சிறப்புகள்

இறைவன் பெயர்: வைத்தீஸ்வரர் (கிழக்கு நோக்கியவர்)  
இறைவி: தையல்நாயகி (தெற்கு நோக்கியவர்)  
கோயிலின் இன்னொரு (சிறப்புப்) பெயர்: உத்தர வைதீஸ்வரர் கோவில்  
தல மரம்: தாழி பனை மரம்  
கோவில் திருக்குளம்: வினை தீர்த்த குளம் (கிழக்கு புறம் உள்ளது)  
இந்தக் கோவில் சிதம்பரம் வைதீஸ்வரன் கோவில் போன்று செவ்வாய் நவக்கிரக தலமாகும். இது சென்னை நகரில் உள்ள செவ்வாய்க்கான நவக்கிரகத் தலமுமாகும். கர்ப்பக் கிரகத்தின் வெளியில் பனைமரத்தின் கீழ் கல்லில் செவ்வாயின் பாதம் செதுக்கப்பட்டுள்ளது. செவ்வாய் தோசம் உள்ளவர்களுக்கு இது ஒரு பரிகார தலமுமாகும். இந்த தலத்தில் அங்காரகன் (செவ்வாய்) சிவனை வணங்கியதாக ஐதீகம். அங்காரகனுக்கான சிறப்பு பூஜைகள் செவ்வாய்கிழமைகளில் இங்கு நடத்தப்படுகின்றன.
# பூந்தமல்லி வைத்தீஸ்வரன் கோவில்

## மூன்று சக்கரங்கள் உள்ளன

இந்தக் கோவிலின் பிரகாரங்கள் மிகவும் பெரியது. உள் பிரகாரத்தில் தக்சிணாமூர்த்தி, பிரம்மா, சுப்ரமணியர், சண்டிகேஸ்வரர், துர்கை ஆகியோருக்கான சன்னதிகள் உள்ளன. இந்தப் பிரகாரத்தில் ஆதி சங்கரரால் நிறுவப்பெற்ற மூன்று சக்கரங்கள் உள்ளன. அவையாவன: ஸ்ரீ சக்கரம், ஸ்ரீ சுப்ரமணிய சக்கரம், ஸ்ரீ ஷண்முக சக்கரம். வடக்கு பிரகாரத்தில் வாசல் நோக்கி பானலிங்கம் உள்ளது. கோவிலின் கோபுரம் கிழக்கு புறமாக இருந்தாலும், பிரதானமும் ராஜகோபுரமுமானது வடக்கு பக்கம் உள்ளது. நுழைவாயில் உள்ள இடத்தில் நிறைய சிற்பங்கள் உள்ளன.
# பூந்தமல்லி வைத்தீஸ்வரன் கோவில்

## சூரிய பூஜை

மாசி மாதம் 21 முதல் 25 முடிய ஐந்து தினங்களில் நடைபெறும் சூரிய பூஜையின் போது, கதிரவனின் கதிர்கள் சிவலிங்கத்தின் மீது படுகின்றன
# கல்பாசி

**கல்பாசி** என்பது காட்டுப் பகுதிகளில் பாறைகளில், மரக்கிளைகளில், பனை தென்னை மரங்களின் மீது தேமல் பட்டதுபோல படர்ந்து வளரும் பாசி. பாசி என்று அழைத்தாலும் இது உண்மையில் இரண்டு உயிரினங்கள் இணைந்து நட்பு வாழ்க்கை நடத்தும் ஒன்றிய வாழ்வு முறையாகும். கிட்டத்தட்ட 1000 வகை கல்பாசிகள் உலகில் உள்ளன.  
ஒரு உயிரி பூஞ்சனம், இன்னொன்று நீலப்பச்சைப்பாசி. பாசியை ஃபோட்டோ பயான்ட் என்பார்கள், பூஞ்சனத்தை மைக்கோபயான்ட் என்பார்கள். பாசி ஒளிச்சேர்க்கை செய்து சக்தி தருகிறது. பூஞ்சனம் வாழ இடத்தை உண்டுபண்ணித் தருகிறது. ஆயிரம் வகை கல்பாசிகள் பல்வேறுவிதமான பூஞ்சனங்களால் உருவாக்கப்பட்டிருந்தாலும், அதில் 4 வகை பாசிகள்தான் திரும்பத்திரும்பக் காணப்படுகின்றன. குறிப்பாக ரைசோனீமா என்ற நீலப்பச்சப் பாசிதான் அதிகம். இதை முதலில் சைட்டோனீமா என்று தவறாக கருதிவந்தார்கள், டி என் ஏ சோதனை மூலம் ரைசோனீமா என்பது முடிவாயிற்று.  
பல்வேறு வகையான பூஞ்சனங்கள் ஒரே வகைப் பாசியை துணையாகக் கொண்டு வாழ்வதைப் பார்க்கும்போது, பரிணாமத்தில் பூஞ்சனங்கள் தம்மிடையே பாசிகளை பங்கிட்டுக் கொண்டிருக்கின்றன என்று தெரிகிறது. ஆரம்ப காலத்தில் விவசாயிகள் தமக்குள் விதைகளை பகிர்ந்து கொண்டார்கள். அதுபோல பூஞ்சனங்களும் பாசிகளைப் பகிர்ந்துகொண்டு பல்லுயிர் ஓம்பின என்று தெரிகிறது.
# கல்பாசி

## இவற்றையும் பார்க்கவும்

- பாசிகள்
# இராமானுசன் கூட்டு

:*இக்கட்டுரை இராமானுசன் கூட்டுகை (Ramanujan summation) என்பது பற்றியது அன்று*  
கணிதத்தின் ஒரு பிரிவான எண்கோட்பாட்டியலில், **இராமானுசன் கூட்டு** (Ramanujan's sum), என்பதைப் பொதுவாக *c*<sub>*q*</sub>(*n*), எனக்குறிப்பது வழக்கம். இது நேர்ம எண் மாறிகள் *q*, *n* ஆகியவற்றால் ஆன சார்பியம் (சார்பு). இதனைக் கீழ்க்காணும் சூத்திரத்தால் குறிக்கலாம்  
:<math>c_q(n)=
\sum_{a=1\atop (a,q)=1}^q
e^{2 \pi i \tfrac{a}{q} n}
,
</math>  
மேலுள்ளதில் (*a*, *q*) = 1 என்னும் குறியீடு என்ன குறிக்கின்றதென்றால், *a* என்பது *q* என்னும் எண்ணோடு ஒப்பீட்டு பகா எண்ணின் (co-prime) மதிப்புகளை மட்டுமே கொள்ளும் என்று பொருள்.  
சீனிவாச இராமானுசன் இந்த கூட்டு வாய்பாட்டை 1918 ஆய்வுத்தாளில் அளித்தார் இக் கூட்டு வாய்பாட்டினை வினோகிராடோவ் தேற்றத்தை(Vinogradov's theorem)நிறுவுவதில் பயன்படுத்தியுள்ளார்கள். இத்தேற்றம் மிகப்பெரிய ஒற்றைப்படை எண்கள் ஒவ்வொன்றும் மூன்று பகா எண்களின் கூட்டுத்தொகை என கூறுகின்றது
# இராமானுசன் கூட்டு

## இராமானுசன் கூட்டு அட்டவணை

**n**  
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# இராமானுசன் கூட்டு

## உசாத்துணையும் நூற்பட்டியலும்

-  
-  
-  
- Section A.7.  
- (pp.&nbsp;179&ndash;199 of his *Collected Papers*)  
- (pp.&nbsp;136&ndash;163 of his *Collected Papers*)  
-
# மீச்சிறு பொது மடங்கு

கணிதத்தில் எண் கோட்பாட்டில் **மீச்சிறு பொது மடங்கு** (**மீபொம**) (இலங்கை வழக்கு: **பொது மடங்குகளுள் சிறியது** - **பொ.ம.சி**; ஆங்கிலத்தில் least common multiple, அல்லது lowest common multiple (**LCM**) அல்லது smallest common multiple) என்பது பொதுவாக *a*, *b* ஆகிய இரண்டு எண்களின் பெருக்குத்தொகையாக அமைந்த மிகச்சிறிய நேர்ம முழு எண் ஆகும். இவ்வெண் பெருக்குத்தொகை ஆகையால் *a*, *b* ஆகிய இரண்டு எண்களும் தனித்தனியாக இதனை மீதியின்றி வகுக்கும். *a* ஓ *b* ஓ சுழியாக (0) இருந்தால், மீபொம (*a*,&nbsp;*b*)= 0. மீபொம = LCM.  
இவ்வரையறை இரண்டு எண்களுக்கும் கூடுதலான எண்ணிகையில் உள்ள எண்களுக்கும் பொதுமைப்படுத்திக் கூறுவதுண்டு. முழு எண்கள் *a*<sub>1</sub>,&nbsp;...,&nbsp;*a<sub>n</sub>* ஆகியவற்றின் மீச்சிறு பொது மடங்கு என்பது *a*<sub>1</sub>,&nbsp;...,&nbsp;*a<sub>n</sub>* ஆகிய ஒவ்வொன்றும் மீதியின்றி வகுக்ககூடிய மிகச்சிறிய எண்.
# மீச்சிறு பொது மடங்கு

## எடுத்துக்காட்டு

எண் 4 என்பதன் மடங்குகள்:  
: 4,8,12,16,20,24,28,32,36,40,44,48, ...
(அடுத்த மடங்கைப் பெற ஒவ்வொன்றுக்கும் 4 என்னும் எண்ணைக் கூட்டுக).  
எண் 6 என்பதன் மடங்குகள்:  
: 6, 12, 18, 24, 30, 36, 42, 48, 54, 60, 66, 72, 78, ...  
(அடுத்த மடங்கைப் பெற ஒவ்வொன்றுக்கும் 6 என்னும் எண்ணைக் கூட்டுக).  
மேலே உள்ள 4 இன் மடங்குகளுக்கும் 6 இன் மடங்குகளுக்கும் *பொதுவான மடங்குகள்*:  
: 12, 24, 36, 48, ....  
ஆனால் இவற்றுள், 4, 6 உக்கான மிகச்சிறிய பொது மடங்கு (மீச்சிறு பொது மடங்கு) (least common multiple) :&nbsp;12.''
# மீச்சிறு பொது மடங்கு

## பயன்பாடுகள்

பின்னங்களைக் கூட்டும்பொழுதும் கழிக்கும்பொழுதும் ஒப்பிடும் பொழுதும் , அப் பின்னங்களுக்குப் பொதுவான ஒரு கீழ் எண்களைக் கண்டுபிடிக்க மீச்சிறு பொது மடங்கு (lowest common denominator) தேவைப்படுகின்றது தேவைப்படுகின்றது. எடுத்துக்காட்டாக,  
:<math>{2\over21}+{1\over6}={4\over42}+{7\over42}={11\over42},</math>  
மேலுள்ள எடுத்துக்காட்டில் பின்னங்களின் கீழெண்ணாக 42 பயன்படுத்தப்பட்டது, ஏனெனில் அதுவே 21 மற்றும் 6 ஆகியவற்றின் மிகச்சிறிய பொது மடங்கு (மீச்சிறு பொது மடங்கு).
# மீச்சிறு பொது மடங்கு

## மீச்சிறு பொது மடங்கைக் கணக்கிடுதல்

### மீப்பெரு பொது வகுத்தியால் குறைத்தல்

கீழ்க்காணும் வாய்பாடு, மீச்சிறு பொது மடங்கைக் காண மீப்பெரு பொது வகுத்தியைக் கணக்கிடுவதாக மாற்றுக்கின்றது:  
:<math>\operatorname{lcm}(a,b)=\frac{|a\cdot b|}{\operatorname{gcd}(a,b)}.</math>  
மீப்பெரு பொது வகுத்தியைக் கண்டுபிடிக்க விரைந்து இயங்கும் படித்தீர்வு முறைகள் உண்டு. இவை யூளிட்டின் படித்தீர்வு முறையைப் போல எண்ணின் காரணிகளை கண்டுபிடிக்கத்தேவை இல்லை.மேற்குறிப்பிட்ட எடுத்துக்குக் காட்டுக்கு மீண்டும் செல்ல,  
:<math>\operatorname{lcm}(21,6)
={21\cdot6\over\operatorname{gcd}(21,6)}
={21\cdot 6\over 3}= 21\cdot\frac{6}{3} = 21\cdot 2 =42.</math>  
மீப்பெரு பொது வகுத்தி மீபொவ (*a*, *b*) [gcd(*a*, *b*] என்பது *a* மற்றும் *b* ஆஅகிய இரண்டின் வகுத்தி (வகுக்கும் எண்)) ஆகையால், மீச்சிறு பொது மடங்கைக் காண பெருக்குவதற்கு முன்னர் பொது வகுத்தியால் முதலில் வகுப்பது திறன் மிக்கதாகும்:  
:<math>\operatorname{lcm}(a,b)=\({|a|\over\operatorname{gcd}(a,b)}\)\cdot |b|=\({|b|\over\operatorname{gcd}(a,b)}\)\cdot |a|.</math>  
இம்முறை உள்ளிடும் எண்ணின் மதிப்பை வகுப்பதிலும் பெருக்குவதிலும் குறைப்பதால் இடை நிலைகளில் (intermediate steps) எழும் எண்களை நினைவில் கொள்ளவோ சேமிக்கவோ எளிதாகும். இவ்வாறு செய்வதால் முன்னர் காட்டிய எடுத்துக்காட்டைக் கீழ்க்காணுமாறு எழுதலாம்:  
:<math>\operatorname{lcm}(21,6)={21\over\operatorname{gcd}(21,6)}\cdot6={21\over3}\cdot6=7\cdot6=42.</math>
# எஸ்தாக்கியார் நாடகம்

## நாட்டுக் கூத்து

சுமார் நூறு ஆண்டுகளுக்கு முன்னால் தமிழ்க் கத்தோலிக்க மக்களிடையே மிகப் பெரும் வரவேற்பைப் பெற்ற கலைநிகழ்ச்சி கிறித்தவ புனிதர்கள் மற்றும் அடியார்களின் வரலாற்றை எடுத்துக் கூறுகின்ற நாடகம் ஆகும். இது நாட்டுக் கூத்து என்றும் அழைக்கப்பட்டது. இவ்வகை நாடகங்கள்/நாட்டுக்கூத்துகள் பல யாழ்ப்பாணத்தில் படைக்கப்பட்டன. எடுத்துக்காட்டாக, தேவசகாயம்பிள்ளை நாடகம், ஞானசவுந்தரி நாடகம், மரியதாசன் நாட்டுக்கூத்து, விசய மனோகரன் நாட்டுக்கூத்து, **எஸ்தாக்கியார் நாடகம்** முதலியவற்றைக் குறிப்பிடலாம்.
# எஸ்தாக்கியார் நாடகம்

## எஸ்தாக்கியார் வரலாறு

இவண் எஸ்தாக்கியார் நாடகம் பற்றி சில தகவல்களைப் பார்ப்போம். எஸ்தாக்கு/எஸ்தாக்கியார் என்னும் பெயருக்கு இணையான ஆங்கில வடிவம் **Eustace/Eustachius/Eustathius** (Greek: Ευστάθιος Eustathios, "good stability" or "fruitful")என்பதாகும். இவரைப் பற்றி மரபுவழி வந்த கதைக்கு வரலாற்று அடிப்படை இல்லை என்னும் காரணத்தால் இவரது பெயர் கத்தோலிக்கத் திருச்சபையின் வழிபாட்டு நாட்காட்டியிலிருந்து 1969இல் நீக்கப்பட்டது. "துணை நல்கும் பதினான்கு புனிதர்கள்" (**Fourteen Holy Helpers**) என்னும் வரிசையில் இவர் பெயர் உண்டு. எனவே பல காலமாக மக்கள் இவருக்கு வணக்கம் செலுத்தி, உதவி நாடிச் சென்றிருக்கிறார்கள்.  
புனித எஸ்தாக்கியார் வணக்கம் தமிழ் நாட்டில் குறிப்பாகத் தென்மாவட்டங்களிலும், ஈழத் தமிழரிடையேயும் நிலவியது. அவ்வணக்கத்தைப் பரப்பியதில் "எஸ்தாக்கியார் நாடகம்" பெரும்பங்கு வகித்தது.  
எஸ்தாக்கியார் பற்றிய மரபுக் கதை இதோ: கி.பி. முதல் நூற்றாண்டின் இறுதியில் பிலாசிது (Placidus) என்னும் பெயர் கொண்ட உரோமைப் படைத் தலைவர் ஒருவர் இருந்தார். அவர் திரையானு (Trajan) என்ற உரோமைப் பேரரசனின் கீழ் பணிபுரிந்துவந்தார். தம் மனைவியோடும் இரு பிள்ளைகளோடும் காட்டில் வேட்டையாடச் சென்ற அவர் அழகிய கலைமான் ஒன்றைக் கண்டு அதைப் பிடிப்பதற்காக துரத்திச் சென்றார். அதன் கொம்புகளுக்கு நடுவே ஒளிமயமான ஒரு சிலுவை தோன்றியதைக் கண்டு அதிர்ச்சியில் ஆழ்ந்துபோனார். கிறித்தவ சமயத்தைத் தழுவ கடவுள் தம்மை அழைக்கின்றார் என்று உணர்ந்த அவர் திருச்சபையில் திருமுழுக்கு (ஞானஸ்நானம்) பெற்று "எஸ்தாக்கு" என்னும் பெயரைச் சூடிக்கொண்டார். அவருடைய குடும்பத்தாரும் கிறித்தவராயினர்.  
மகிழ்ச்சியோடு குடும்பம் நடாத்திய எஸ்தாக்கியாருக்குத் துன்பங்கள் ஒவ்வொன்றாக வர ஆரம்பித்தன. விவிலியத்தில் வருகின்ற "யோபு" (Job) என்னும் நேர்மையாளருக்கு நேர்ந்ததுபோல எஸ்தாக்கியாரின் செல்வமெல்லாம் பறிபோயிற்று; அவருடைய மனைவியாரைப் பிடித்துக்கொண்டு போயினர்; தம் இரு பிள்ளைகளைக் கூட்டிக்கொண்டு ஓர் ஆற்றைக் கடந்துசென்ற வேளையில் அவர்தம் அன்பு மக்களை ஓநாயும் சிங்கமும் இழுத்துச் சென்றுவிட்டன. இத்துயரங்களுக்கு நடுவிலும் எஸ்தாக்கியார் கடவுள் மீது கொண்டிருந்த ஆழ்ந்த நம்பிக்கையை இழக்கவில்லை. இறுதியாக, கடவுளின் திருவருளால் அவர் தாம் இழந்த அனைத்தையும் திரும்பப் பெற்றார். இத்தோடு "எஸ்தாக்கியார் நாடகம்" முற்றுப்பெறுகிறது.  
ஆதிரியன் (Hadrian) பேரரசன் காலத்தில் எஸ்தாக்கியார் தம் கிறித்தவ நம்பிக்கையில் உறுதியாயிருந்ததால் கொலைத்தண்டனைக்கு ஆளானார் என்பது மரபுவழி வரலாறு.
# எஸ்தாக்கியார் நாடகம்

## பாடிய புலவர்

எஸ்தாக்கியார் நாடகத்தைப் பாடியவர் மதுரகவிப்புலவர் மாதகல் வ. சூசைப்பிள்ளை (1877-1955). பாடுவித்தவர் யாழ்ப்பாணத்தைச் சார்ந்த ம.கி. பொன்னுத்துரை. பாடப்பட்ட ஆண்டு 1903. பல இடங்களில் நடிக்கப்பட்ட அந்த "நாட்டுக்கூத்து" முதல் முறையாக 1928இல் அச்சேறியது. நூலைப் பார்வையிட்டு, நாடகமாக நடிப்பதற்கு இசைவு வழங்கியவர் நல்லூர் ஞானப்பிரகாச அடிகளார் என நூலில் காணப்படுகிறது.  
மேலும், பாடலாசிரியர் இயற்கைப் புலமை மிக்கவராகத் திகழ்ந்தார் என்றும், இவரது புலமைத் திறனைக் கண்டுணர்ந்த மதுரைத் தமிழ்ச் சங்கத்தார் இவருக்கு "மதுரகவிப் புலவர்" என்னும் பட்டமளித்துச் சிறப்பித்தனர் என்றும், அவரது பிற படைப்புகள் சங்கிலியன் நாடகம், கருங்குயிற் குன்றத்துக் கொலை நாடகம் முதலியவாகும் எனவும் நூல் தொடக்கத்தில் உள்ளது.  
மதுரகவிப் புலவர் மாதகல் வ. சூசைப்பிள்ளை, *எஸ்தாக்கியார் நாடகம்*, யாழ்ப்பாணம் 1928 (1962).
# பசுங்கனிகம்

**பசுங்கனிகம்** அல்லது **பசுங்கணிகம்**(த.வ) (*chloroplast*) என்பது தாவரங்களினதும், அல்காக்களினதும் உயிரணுக்களிலும், ஒளித்தொகுப்பை நிகழ்த்தும் ஏனைய நிலைகருவுள்ள மெய்க்கருவுயிரிகளின் உயிரணுக்களிலும் காணப்படுகின்ற நுண்ணுறுப்புக்களில் ஒன்றாகும். பச்சையவுருமணிகளே ஒளிச் சக்தியை உறிஞ்சி எடுத்து, ஒளித்தொகுப்பின் மூலம் ஒரு உயிரினம் தேவையான சக்தியைப் பெற உதவுகின்றன. பச்சையுருமணிகள் சூரிய ஒளியிலிருந்து சக்தியை உறிஞ்சி நீரை ஒக்சிசனாக மாற்றி, ஐதரசன் அயன்களை ஏற்று, இவற்றிலிருந்து வரும் சக்தியை ATP மற்றும் NADPH ஆகிய மூலக்கூறுகளில் சேமிக்கின்றன. பின்னர் இம்மூலக்கூற்றுகளிலுள்ள சக்தியை கல்வின் வட்டத்தில் ஈடுபடுத்தி காபனீரொக்சைட்டை தாவரத்துக்குத் தேவைப்படும் எளிய வெல்லங்களாக மாற்றும்.  
பச்சையுருமணிகளால் தங்களைச் சூழவிருக்கும் சூழல் நிலைமைகளுக்கேற்ற படி மாறும் ஆற்றலுள்ளது. இவை ஒளிச்செறிவுக்கேற்ற படி கலத்துக்குள் அசைந்து ஒளித்தொகுப்பை மேற்கொள்கின்றன. பச்சையுருமணிகள் சூரிய ஒளியை உறிஞ்சி ஒளித்தொகுப்பை மேற்கொள்வதற்காக அவற்றின் தைலகொய்டுகளில் பச்சையத்தை அதிக செறிவில் கொண்டுள்ளன. இப்பச்சையமும், பச்சையம் காணப்படும் பச்சையுருமணியுமே தாவரங்களுக்கும், அல்காக்களும் அவற்றுக்குரிய பச்சை நிறத்தைக் கொடுக்கின்றன.  
இழைமணிகளைப் போல பச்சையுருமணிகளும் அவ்ற்றுக்குரிய டி.என்.ஏயைக் கொண்டுள்ளன. எனினும் இவை தனி உயிரினங்களல்ல. பச்சையுருமணிகளால் தனியே கலத்தை விட்டு உயிர்வாழ இயலாது. இவற்றில் காணப்படும் டி.என்.ஏ பச்சையுருமணிகளின் மூதாதையரான சயனோபக்டீரியாக்களை ஒத்த உயிரினங்களிலிருந்து பெறப்பட்டுள்ளதாகக் கருதப்படுகின்றது.
# பசுங்கனிகம்

## பச்சையுருமணிகள் பரிணமித்த விதம்

பச்சையுருமணியின் பரிணாமத்தை விளக்க உள்ளுறை ஒன்றியவாழி கோட்பாடே அதிகம் பயன்படுத்தப்படுகின்றது. இக்கோட்பாட்டின் படி மெய்க்கருவுயிரிக் கலமொன்றால் உட்கொள்ளப்பட்டு ஆனால் சமிபாட்டிலிருந்து தப்பிய ஒரு சயனோபக்டீரியாவை ஒத்த தற்போசணை நிலைக்கருவிலியிலிருந்தே பச்சையுருமணிகள் தோன்றியதாகக் கருதப்படுகின்றது. இழைமணியின் பரிணாமத்தை விளக்கவும் இது போன்ற உள்ளுறை ஒன்றியவாழி கோட்பாடே பயன்படுத்தப்படுகின்றது. உள்ளுறை ஒன்றியவாழி கோட்பாடு (*Endosymbiotic theory*) 1905ஆம் ஆண்டு கொன்ஸ்டன்டைன் மெரிஸ்ச்கௌஸ்கி என்பவரால் வெளியிடப்பட்டது.
# பசுங்கனிகம்

## பச்சையுருமணிகள் பரிணமித்த விதம்

### சயனோபக்டீரியாவை ஒத்த மூதாதையர்

பச்சையுருமணிகள் சயனோபக்டீரியாக்களிலிருந்து கூர்ப்படைந்ததாகக் கருதப்படுகின்றது. சயனோபக்டீரியாக்கும் பச்சையுருமணிக்குமிடையே உள்ள ஒற்றுமையே இத்தொடர்பை உறுதிப்படுத்துகின்றது. இரண்டிலும் தைலக்கொய்ட் மென்சவ்வுகள் காணப்படுவதுடன் இரண்டிலும் குளோரோபில் a உள்ளது. பச்சையத்தின் உள் மென்சவ்வும், சயனோபக்டீரியாவின் மென்சவ்வும் ஒத்ததாக உள்ளன. இரண்டிலும் டி.என்.ஏ. உள்ளது. இரண்டிலும் நிலைக்கருவிலிகளுக்கே உரிய ரைபோசோம்கள் உள்ளன. எனவே இக்கோட்பாட்டில் அதிகளவு பொருத்தப்பாடு காணப்படுகின்றது.
# பசுங்கனிகம்

## கட்டமைப்பு

நிலவாழ் தாவரங்களின் பச்சையுருமணிக்கள் வில்லைகளை ஒத்த வடிவுடையவை. இப்பச்சையம் 5–8 μm விட்டமும் 1-3μm தடிப்பும் உடையது. கலத்தை விடச் சிறிய அளவிலிருந்தாலும், பச்சையுருமணிக்குள் கட்டமைப்பு மிகவும் சிக்கலானது. இவற்றில் பொதுவாக மூன்று மென்சவ்வுக் கட்டமைப்புகள் உள்ளன. பச்சையுருமணிக்களிலுள்ள தைலக்கொய்ட்டுகளில் பச்சையம் காணப்படுகின்றது. தைலக்கொய்ட்டுகளின் சிக்கலான மென்சவ்வுக் கட்டமைப்பு கார்ணமாக ஒளித்தொகுப்பின் வினைத்திறன் கூட்டப்படுகின்றது. தைலக்கொய்ட்டுகளில் ஒளித்தொகுப்பின் ஒளியில் நிகழும் தாக்கம் நடைபெறுகின்றது.
# பசுங்கனிகம்

## கட்டமைப்பு

### பச்சையுருமணியின் நிறத்துணிக்கைகள்

அனைத்து பச்சையுருமணிகளிலும் பச்சையம் a உள்ளது. பொதுவாக பச்சையுருமணிக்கள் பச்சை நிறமாகக் காணப்பட்டாலும் சில வேறு நிறங்களிலும் காணப்படும். இதற்குக் காரணம் பச்சையம் a உடன் வேறு நிறப்பொருட்களான ஸன்தோஃபில் மற்றும் கரோட்டீன் போன்றவை காணப்படுவதாகும். இந்நிறப்பொருட்களின் நிறம் பச்சையத்தின் நிறத்தை மிகுந்து காணப்படுவதால் பச்சை நிறம் தென்படுவதில்லை. எனினும் இப்பச்சையுருமணிகளாலும் ஒளித்தொகுப்பை மேற்கொள்ள முடியும் (பச்சையமும் இருப்பதால்).  
| <span>**பச்சையம்&nbsp;*a***</span> | <span>**பச்சையம்&nbsp;*b***</span> | <span>**பச்சையம்&nbsp;*c***</span> | **<span>பச்சையம்</span>&nbsp;*<span>d</span>* மற்றும் *<span>f</span>*** | <span>**ஸன்தோஃபில்கள்**</span> | <span>**α-கரோட்டீன்**</span> | <span>**β-கரோட்டீன்**</span> | <span>**ஃபைகோபிலின்கள்**</span> |
| --- | --- | --- | --- | --- | --- | --- | --- |
| **<span>நில வாழ் தாவரங்கள்</span>** |  |  |  |  |  |  |  |
| **<span>பச்சை அல்காக்கள்</span>** |  |  |  |  |  |  |  |
| **<span>யூக்ளீனா</span>** மற்றும்
**<span>குளோராஅக்கினோபைட்டுக்கள்</span>** |  |  |  |  |  |  |  |
| **<span>பல்கல சிவப்பு அல்கா</span>** |  |  |  |  |  |  |  |
| **<span>ஒருகல சிவப்பு அல்கா</span>** |  |  |  |  |  |  |  |
| **<span>ஹப்டோபைட்டுக்கள்</span>** and
**<span>Dinophytes</span>** |  |  |  |  |  |  |  |
| **<span>கிரிப்டோபைட்டுக்கள்</span>** |  |  |  |  |  |  |  |
| **<span>கிளௌக்கோபைட்டுக்கள்</span>** |  |  |  |  |  |  |  |
| **<span>சயனோபக்டீரியா</span>** | } |  |  |  |  |  |  |
# பசுங்கனிகம்

## ஒளித்தொகுப்பு

பச்சையுருமணிக்களின் பிரதான தொழில் ஒளித்தொகுப்பாகும். ஒளித்தொகுப்பினால் சூரிய சக்தி பயன்படக் கூடிய இரசாயன சக்தியாக எளிய வெல்லங்களில் இச்செயற்பாடு மூலம் சேமிக்கப்படுகின்றது. நீரும், காபனீரொக்சைட்டும் சூரிய சக்தியைப் பயன்படுத்தி எளிய வெல்லமாகவும் ஒக்சிசனாகவும் பச்சையுருமணியில் மாற்றப்படுகின்றது. பச்சையுருமணியில் ஒளித்தொகுப்பு இரு படி முறைகளில் நடைபெறுகின்றது. முதலாவது படி ஒளித்தாக்கங்கள் எனப்படும் ஒளிச்சக்தியில் நடைபெறும் தாக்கங்களாகும். இரண்டாவது படி கல்வின் சுற்று எனப்படும் ஒளி தேவைப்படாத தாக்கங்களாகும். இவ்விரண்டு தாக்கங்களையும் ATP, NADP<sup>+</sup> ஆகிய சக்தி சேமிப்பு மூலக்கூறுகள் இணைக்கின்றன. ஒளித்தொகுப்பில் H<sup>+</sup> இன் கொண்டுசெல்லல் காரணமாக தைலக்கொய்ட்டுகள் அமிலத்தன்மையுடன் pH4 இல் இருப்பதுடன், ஸ்ட்ரோமா கார pH8 இல் காணப்படும். இது pH 7.3க்குக் கீழ் சென்றால் ஒளித்தொகுப்பு நிறுத்தப்படும்.
# மெய்நிகர் தனியார் பிணையம்

ஒரு **மெய்நிகர் தனியார் பிணையம்** (ஆங்: **virtual private network**) என்பது இருக்கும் பெரியதொரு பிணையத்தின் மேல் மேல்விரிவாக செயலுறுத்தப்படும் ஒரு கணினி பிணையம் ஆகும். இது கணினி தகவல் பரிவர்த்தனைகளின் ஒரு தனியான பயன்பாட்டு நோக்கத்தை உருவாக்குவது அல்லது ஒரு தனியார் பிணையத்தை இணையம் போன்ற பாதுகாப்பற்ற பிணையங்களுக்குள் பாதுகாப்பாய் விரிவாக்கம் செய்வது ஆகிய நோக்கங்களைக் கொண்டிருக்கிறது.  
ஒரு மெய்நிகர் தனியார் பிணையத்தின் முணையங்களுக்கு இடையிலான இணைப்புகள் தர்க்க இணைப்புகள் மூலமாகவோ அல்லது பெரிய பிணையத்தின் புரவன்கள் இடையிலான மெய்நிகர் சுற்றுகள் மூலம் உருவாக்கப்படுகின்றன. மெய்நிகர் பிணையத்தின் இணைப்பு அடுக்கு நெறிமுறைகள் கீழமைந்த போக்குவரத்து பிணையத்தின் வழியே குடைவு செய்யப்படுகின்றன.  
பொது இணையம் வழியே பாதுகாப்பான தகவல் பரிமாற்றத்திற்கு பொதுவாக பயன்படும் பயன்பாடாக இருந்தாலும், ஒரு மெ.த.பி. அங்கீகாரச்சான்றளிப்பதையோ அல்லது போக்குவரத்து மறையாக்கம் போன்ற வெளிப்பட்ட பாதுகாப்பு அம்சங்களையோ கொண்டிருக்க கட்டாயமில்லை. உதாரணமாக, வலிமையான பாதுகாப்பு அம்சங்களுடன் அமைந்த ஒரு பிணையத்தின் கீழ் வெவ்வேறு பயனர் சமுதாயங்களின் போக்குவரத்தைப் பிரித்து ஒழுங்குபடுத்துவதற்கோ, உகந்ததாக்கப்பட்ட அல்லது தனியார் திசைவிப்பு இயங்குமுறைகளின் வழியே ஒரு பிணையத்திற்கு அணுகல் வழங்குவதற்கோ கூட மெ.த.பி.கள் பயன்படுத்தப்படலாம்.  
ஒரு பாதுகாப்பான நிறுவனப் பிணையத்திற்கு தொலைநிலை அணுகல் வழங்குவதற்கு பொதுவாக மெ.த.பி.கள் அந்நிறுவனங்களால் நிறுவப்படுகின்றன. பொதுவாக ஒரு புள்ளி-புள்ளி இணைப்பைக் காட்டிலும் கூடுதல் சிக்கலானதொரு பிணைய பெயரிடு அமைப்பை ஒரு மெ.த.பி. கொண்டிருக்கிறது. இணையத்திற்குள்ளாக தனிநபர் கணினிகளின் ஐபி முகவரியை மூடியிடுவதற்கும் மெ.த.பி.கள் பயன்படுத்தப்படுகின்றன. உதாரணமாக, அடையாளம் தெரியாமல் உலகளாவிய வலையில் உலாவுவது அல்லது இணையத் தொலைக்காட்சி போன்ற இடக் கட்டுப்பாடுடைத்த சேவைகளை அணுகுவது போன்ற சந்தர்ப்பங்களில்.  
அநேக மெ.த.பி. தொழில்நுட்பங்கள் பாதுகாப்பான மெ.த.பி.கள் மற்றும் நம்பிக்கைக்குகந்த மெ.த.பி.கள் ஆகிய இரண்டு அகன்ற பெரும்பிரிவுகளாய் வகைப்படுத்தப்படலாம்.
# மெய்நிகர் தனியார் பிணையம்

## மெ.த.பி. வகைப்பாடுகள்

மெ.த.பி. தொழில்நுட்பங்கள் பல நிர்ணயங்களாக வகைப்படுத்தப்படலாம். பாதுகாப்பான மெ.த.பி.கள் மற்றும் நம்பிக்கைக்குகந்த மெ.த.பி.கள் ராணுவ பிணையங்கள் தாமே பொதுவான பரிமாற்ற சாதனங்கள் மீது மெ.த.பி.களாய் செயல்படுத்திக் கொள்ளக் கூடும். ஆனால் தனியான மறையாக்கம் மற்றும் திசைவிகள் கொண்டு இது நிகழும்.  
முணையங்களை இணைக்கும் நிர்வாக உறவுகளின் (தொழில்நுட்பத்தைக் காட்டிலும்) அடிப்படையில்
ஐபி மெ.த.பி.களின் வெவ்வேறு வகைகள் இடையே முதலில் பகுத்தறிந்து கொள்வது பயனுள்ளதாக இருக்கும். உறவுகள் வரையறை செய்யப்பட்டு விட்டால், பாதுகாப்பு மற்றும் சேவையின் தரம் போன்ற தேவைப்பாடுகளைப் பொறுத்து மாறுபட்ட தொழில்நுட்பங்கள் பயன்படுத்தப்படலாம்.  
ஒரு நிறுவனம் முணையங்களின் ஒரு தொகுப்பை இணைக்கிறது என்றால், ஒரு கு.ப.பி. வழியாக அதன் நிர்வாகக் கட்டுப்பாட்டுக்கு கீழான அனைத்தும் ஒரு இன்ட்ரானெட் என்று குறிப்பிடப்படுகிறது. பரஸ்பர இணைப்புற்றுள்ள முணையங்கள் பன்முனை நிர்வாக அதிகாரங்களின் கீழிருந்து ஆனால் பொது இணையத்தில் இருந்து மறைந்துபட்டதாய் இருக்கிறதானால், விளைவு முணையங்களின் தொகுப்பு எக்ஸ்ட்ரானெட் என்று குறிப்பிடப்படுகிறது. ஒரு பயனர் அமைப்பு இன்ட்ரானெட்டுகள் மற்றும் எக்ஸ்ட்ரானெட்டுகளை தானாகவே நிர்வகிக்க முடியும். அல்லது ஒரு ஐபி சேவை வழங்குநரிடம் இருந்து சேவையை (பொதுவாக உகந்த வகையில் திருத்தம் செய்யப்பட்டு) ஒப்பந்த அடிப்படையில் வாங்கிக் கொள்ளலாம். பிந்தைய சந்தர்ப்பத்தில், பயனர் அமைப்பு அடுக்கு 3 சேவைகளை அமர்த்துகிறது - அதேபோல் அர்ப்பணித்த இணைப்புகள் போன்ற அடுக்கு 1 சேவைகளையோ, அல்லது சட்டக தொடரோட்டம் போன்ற ஒன்றுசேர்த்த அடுக்கு 2 சேவைகளையோ அது அமர்த்திக் கொள்ளவும் முடியும்.  
வழங்குநருக்கு உகந்த மெ.த.பி.கள் மற்றும் வாடிக்கையாளருக்கு உகந்த மெ.த.பி.களுக்கு இடையே IETF ஆவணங்கள் வேறுபாட்டை காட்டுகின்றன. இடையிணைப்புற்ற மற்றும் தொகுப்பான வழங்குநர்கள் வழக்கமான வி.ப.பி சேவைகளை வழங்க இயல்வது போல, ஒரு ஒற்றை சேவை வழங்குநர் பயனர் அமைப்புக்கான ஒரு பொதுவான தொடர்பு புள்ளியாக வழங்குநருக்கு உகந்த மெ.த.பி.களை (PPVPN) வழங்க முடியும்.
# மெய்நிகர் தனியார் பிணையம்

## மெ.த.பி. வகைப்பாடுகள்

### இணைய நெறிமுறைக் குடைவுகள்

சில வாடிக்கையாளரால் நிர்வகிக்கப்படும் மெய்நிகர் பிணையங்கள் தரவு உள்ளடக்கத்தை பாதுகாக்க மறையாக்கத்தை பயன்படுத்தாதிருக்கலாம். மேல்விரி பிணையங்களின் இந்த வகைகள் பாதுகாப்பான அல்லது நம்பகமான வகைப்பாட்டிற்குள் தெளிவாய் பொருந்துவதில்லை. இத்தகையதொரு மேல்விரி பிணையத்தின் உதாரணமாக இரண்டு புரவன்களுக்கு இடையே நிறுவப்படும் ஒரு GRE குடைவைக் குறிப்பிடலாம். இந்த குடைவு வகை மெய்நிகர் தனியார் பிணையத்தின் ஒரு வகையே என்றாலும் அது பாதுகாப்பான மெ.த.பி.யும் அல்ல அல்லது நம்பிக்கைக்குகந்த மெ.த.பி. வகையைச் சேர்ந்ததும் அல்ல.
# மெய்நிகர் தனியார் பிணையம்

## பாதுகாப்பு இயங்குமுறைகள்

தகவல் ரகசியம் காப்பை சாதிக்க ரகசியம் காக்கும் திறன் படைத்த மறைகுறியீடாக்க குடைவு நெறிமுறைகள் (குறுக்கீட்டையும் அதன்வழியே பொட்டல மோப்ப நிகழ்முறையையும் தடுக்கின்றன), அனுப்புநர் அங்கீகாரமுறுத்தல் (அடையாள மோசடியை தடுத்தல்), மற்றும் செய்தி ஒருங்கமைவு (செய்தி திருத்தப்படுவதை தடுத்தல்) ஆகியவற்றை பாதுகாப்பான மெ.த.பி.கள் பயன்படுத்துகின்றன.  
பாதுகாப்பான மெ.த.பி. நெறிமுறைகள் பின்வருவனவற்றை உள்ளடக்கியிருக்கின்றன:
- IPsec (இணைய நெறிமுறை பாதுகாப்பு) - நிர்ணயங்கள் அடிப்படையிலான ஒரு பாதுகாப்பு நெறிமுறை. ஆரம்பத்தில் IPv6 நெறிமுறையில் ஆதரவு கட்டாயமானது என்பதால் அதற்கென உருவாக்கப்பட்டது என்றாலும் IPv4 உடனும் பரவலாய் பயன்படுத்தப்படுகிறது.
- போக்குவரத்து அடுக்கு பாதுகாப்பு (SSL/TLS) OpenVPN திட்டத்தில் போல ஒட்டுமொத்த பிணைய போக்குவரத்தை (SSL மெ.த.பி.) குடைவு செய்வதற்கோ, அல்லது தனித்தனியான இணைப்பை ஏற்படுத்துவதற்கோ பயன்படுகிறது. தொலைநிலை அணுகல் மெ.த.பி. வசதிகள் வழங்க ஏராளமான வழங்குநர்களால் உருவாக்கப்பட்டிருக்கும் நிறுவல் அடித்தளமாக SSL இருந்து வருகிறது. SSL மெ.த.பி.யின் நடைமுறை அனுகூலம் என்னவென்றால் IPsec செயலுறுத்தப்படாத SSL-அடிப்படை-இணைய-வணிக -இணையதளங்களுக்கு புற அணுகலை கட்டுப்படுத்தும் இடங்களில் இருந்தும் இது அணுகத்தக்கதாக இருக்கிறது. SSL அடிப்படையிலான மெ.த.பி.கள் தங்களது TCP இணைப்புகளின் மீது தொடுக்கப்படும் சேவை மறுப்பு தாக்குதல்களுக்கு இலக்காகத் தக்கதாய் இருக்கலாம். ஏனெனில் பிந்தையது மரபுவழியாய் அங்கீகாரமுறுத்தாததாய் இருக்கிறது.
- DTLS அடுத்த தலைமுறை மெ.த.பி. தயாரிப்புக்கென சிஸ்கோ நிறுவனத்தால் பயன்படுத்தப்பட்டது. SSL/TLS விடயத்தில் நடந்தது போல TCP ஐ TCP க்கு மேல் குடைவு செய்வதில் எழும் பிரச்சினைகளை DTLS தீர்க்கிறது.
- பாதுகாப்பான பொருத்துவாய் குடைவு நெறிமுறை (SSTP) விண்டோஸ் சர்வர் 2008 மற்றும் விண்டோஸ் விஸ்டா செர்வீஸ் பேக் 1 ஆகியவற்றில் மைக்ரோசாஃப்டால் அறிமுகப்படுத்தப்பட்டது. SSTP ஒரு SSL 3.0 சானல் வழியாக புள்ளி-புள்ளி நெறிமுறையை அல்லது L2TP போக்குவரத்தை குடைவு செய்கிறது.
- பன்னடுக்கு பாதை மெய்நிகர் தனியார் பிணையம் (MPVPN). ரகுலா சிஸ்டம்ஸ் டெவலப்மெண்ட் எனும் நிறுவனம் “MPVPN” என்னும் பதிவுசெய்த முத்திரைப் பெயருக்கு உரிமை கொண்டிருக்கிறது.
- SSH மெ.த.பி. - ஒரு பிணையத்திற்கு (அல்லது இடையுறவு பிணைய இணைப்புகளுக்கு) தொலைநிலை அணுகல்களை அளிப்பதற்கு மெ.த.பி. குடைவினை OpenSSH வழங்குகிறது. இந்த அம்சத்தை (தெரிவு -w) போர்ட் ஃபார்வேர்டிங் (தெரிவு -L) உடன் குழப்பிக் கொள்ளக் கூடாது. OpenSSH வழங்கன் வரம்புபட்ட எண்ணிக்கையில் ஒரு புள்ளியில் குவியும் குடைவுகளை வழங்குகிறது. மெ.த.பி. அம்சம் மட்டுமே தன்னளவில் தனிப்பட்ட அங்கீகாரமுறுத்தலை ஆதரிப்பதில்லை.
# மெய்நிகர் தனியார் பிணையம்

## பாதுகாப்பு இயங்குமுறைகள்

### அங்கீகாரமுறுத்தல்

பாதுகாப்பான மெ.த.பி. குடைவுகள் நிறுவப்படும் முன்னதாக குடைவு முனைப் புள்ளிகள் தங்களையே அங்கீகாரமுறுத்திக் கொள்வது அவசியமாகும்.
தொலைநிலை அணுகல் மெ.த.பி.கள் போன்ற இறுதிப் பயனர் உருவாக்கும் குடைவுகள் கடவுச்சொற்கள், உயிரிஅளவீடுகள், இரு காரணி அங்கீகார முறை அல்லது பிற மறைகுறியீடாக்க வழிமுறைகளைப் பயன்படுத்தலாம்.
பிணையம்-பிணையம் குடைவுகளுக்கு, கடவுச்சொற்கள் அல்லது எண்மருவி சான்றிதழ்கள் பெரும்பாலும் பயன்படுத்தப்படுகின்றன. திறவுச்சொல் நிரந்தரமாக சேமிக்கப்பட வேண்டும் என்பதால் குடைவு தானாக நிறுவப்படுவதற்கு மனித தலையீடு அவசியமாவதில்லை.
# மெய்நிகர் தனியார் பிணையம்

## திசைவிப்பு

பொதுவாக ஒரு மெ.த.பி. ஆக கருதப்படாத புள்ளி-புள்ளி பெயரிடுமுறைக்கும் குடைவு நெறிமுறைகள் பயன்படுத்தப்பட முடியும். ஏனெனில் பிணைய முனையங்களின் தன்னிச்சையான மற்றும் மாறும் தொகுப்புகளை மெ.த.பி. ஆதரிக்க எதிர்பார்க்கப்படுகிறது. அநேக திசைவி செயலுறுத்தங்கள் மென்பொருள் வரையறை செய்த குடைவு இடைமுகத்தை ஆதரிப்பதால், வாடிக்கையாளருக்கு உகந்த மெ.த.பி.கள் பெரும்பாலும் வழக்கமான திசைவிப்பு நெறிமுறைகள் இயங்குவதற்கு ஒரு குடைவுகளின் தொகுப்பை மட்டும் வெறுமனே கொண்டிருக்கும். ஆயினும் வ.உ.மெ.த.பி.கள் பல மெ.த.பி.கள் ஒன்றிலிருந்து இன்னொன்று மறைந்திருக்கும் வகையில், ஆனால் அதே சேவை வழங்குநர் மூலம் இயக்கப்படுவதாய் சகஇருப்பு கொண்டிருப்பதை ஆதரிப்பதாய் இருக்க வேண்டும்.